Kaya-Inkuni | LekkeSlaap
Kaya-Inkuni bied verblyf in 3 luukse kamers, die Warthog-gesinskamer, 3 boskampe en die privaat Ntsimbi-kothuis. Die luukse kamers het 'n elegante Afrika-tema, dubbelbeddens en en suite-badkamers. Die Warthog-gesinskamer het 4 enkelbeddens en 'n volledige badkamer. Die boskamp het 3 luukse houthuisies wat in bos skuil. Die privaat Ntsimbi-kothuis het 2 en suite-kamers, 'n kombuis, lapa-area en 'n braai-boma. Daar is ook 'n swembad-area 200 m van die lodge af.
Ander gemeenskaplike geriewe by die lodge sluit 'n swembad en 'n lapa met 'n braai in. Daar is baie sitplek by die lapa en gaste kan heerlik om die vuur ontspan. Daar is 'n spa op die perseel waar gaste teen ekstra koste behandelings kan geniet.
Kranige voëlkykers sal die oorvloedige voëllewe geniet. Gaste kan ook 'n regte safari-wildrit by die lodge geniet. Die wildreservaat is 'n tuiste vir baie diere, onder andere blouwildebeeste, rooibokke, koedoes, vlakvarke, rooihartebeeste, duikers, steenbokke, sebras, blesbokke, rietbokke en luiperds.